Canton Berna

Lu cantuni Berna è unu dî cantuni dâ Svìzzira tra li cchiù granni 'n termini di estinisioni. La sò capitali è Berna chi è puru la capitali dâ cunfidirazzioni. Cantuni a maggiuranza girmanòfunu, ntâ parti uccidintali diversi paisi ê piedi dû Jura sunu francòfuni. Li cità cchiù mpurtanti sunnu Thun, Spiez, Bienne, St-Imier, Interlaken. Ntô tirritoriu birnisi s'attrovanu muntagni chi pàssanu li 4000 metri d'autizza, comu lu cèlibbri Eiger chi fa parti dû massicciu dâ Jungfrau.